CELEX: 62018TN0337
Language: sk
Date: 2018-06-01 00:00:00
Title: Vec T-337/18: Žaloba podaná 1. júna 2018 – Laboratoire Pareva/Komisia

201807270072025332018/C 285/523372018TC28520180813SK01SKINFO_JUDICIAL20180601363721Vec T-337/18: Žaloba podaná 1. júna 2018 – Laboratoire Pareva/Komisia
 ---documentbreak--- C2852018SK3610120180601SK0052361372Žaloba podaná 1. júna 2018 – Laboratoire Pareva/Komisia
   (Vec T-337/18)2018/C 285/52Jazyk konania: angličtina
      Účastníci konania
   
   
      Žalobkyňa: Laboratoire Pareva (Saint Martin de Crau, Francúzsko) (v zastúpení: K. Van Maldegem a S. Englebert, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
            —
         
         
            vyhlásil, že žaloba je prípustná a dôvodná,
         
      
            —
         
         
            zrušil vykonávacie rozhodnutie Komisie (EÚ) 2018/619 (
                  1
               ) z 20. apríla 2018, ktorým sa neschvaľuje PHMB (1415; 4.7) ako existujúca účinná látka na použitie v biocídnych výrobkoch typu 1, 5 a 6 podľa nariadenia 528/2012 (
                  2
               ) (ďalej len „napadnuté rozhodnutie“) a
         
      
            —
         
         
            uložil žalovanej povinnosť nahradiť trovy konania.
         
      
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   Žalobkyňa tvrdí, že napadnuté rozhodnutie žalovaná prijala v rozpore so Zmluvou o fungovaní Európskej únie („ZFEÚ“), sekundárnou legislatívou EÚ a zásadami práva EÚ. Preto sa žalobkyňa domáha zrušenia napadnutého rozhodnutia z troch dôvodov:
   
            1.
         
         
            Prvý žalobný dôvod založený na podstatných procesných vadách:
            
                     —
                  
                  
                     Žalovaná nepostupovala procesným postupom, ktorý sa od nej vyžadoval pred prijatím napadnutého rozhodnutia. Žalovaná porušila podstatné procesné pravidlá článku 6 ods. 7 písm. a) a článku 6 ods. 7 písm. b) delegovaného nariadenia Komisie (EÚ) č. 1062/2014 (
                           3
                        ), ktoré ak by boli dodržané, mohli viesť k odlišnému výsledku.
                  
               
      
            2.
         
         
            Druhý žalobný dôvod založený na tvrdení o zjavne nesprávnom posúdení:
            
                     —
                  
                  
                     Žalovaná sa dopustila zjavne nesprávneho posúdenia keď vo svojom posúdení PHMB zohľadnila irelevantné faktory a neudelila dostatočnú a náležitú váhu faktorom, ktoré sú špecifické a týkajú sa žalobkyninho PHMB.
                  
               
      
            3.
         
         
            Tretí žalobný dôvod založený na tvrdení o porušení základných zásad práva EÚ a práva na obranu:
            
                     —
                  
                  
                     Žalovaná nezaručila, aby žalobkyni bola poskytnutá plná, vhodná a účinná možnosť predložiť vyjadrenia počas konania.
                  
               
      (
         1
      )	Vykonávacie rozhodnutie Komisie (EÚ) 2018/619 z 20. apríla 2018, ktorým sa neschvaľuje PHMB (1415; 4.7) ako existujúca účinná látka na použitie v biocídnych výrobkoch typu 1, 5 a 6 (Ú. v. EÚ L 102, 2018, s. 21)
   (
         2
      )	Nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (Ú. v. EÚ L 167, 2012, s. 1)
   (
         3
      )	Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 2014, s. 1)